Source: https://www.robotickekosacky.eu/ochrana-osobnych-udajov
Timestamp: 2020-04-07 04:14:22+00:00

Document:
I.IDENTIFIKAČNÉ ÚDAJE PREVÁDZKOVATEĽA
Prevádzkovateľom je: Sténia a.s.,
so sídlom: Poštová 11, 040 01 Košice,
zapísaná v Obchodnom registri Okresného súdu Košice I, Vložka číslo:20400/V,
mailový kontakt: info@robotickekosacky.eu
telefonický kontakt: 0918 880 279,
1.	Na účely uzatvorenia kúpnej zmluvy prostredníctvom e-shopu a plnenia príslušnej kúpnej zmluvy (dodanie tovaru).
2.	Osobné údaje kupujúceho – spotrebiteľa sú spracúvané len v rozsahu, ktorý je nevyhnutný pre uzatvorenie a plnenie príslušnej kúpnej zmluvy a to tieto: meno, priezvisko, telefónne číslo, adresa, e-mailová adresa, (údaje o zakúpenom tovare a údaje súvisiace s platbou za tovar (číslo účtu, uhradená suma, dátum pripísania úhrady na účet Predajcu).
3.	Na účely vybavovania reklamácií okrem vyššie uvedených údajov aj údaje o reklamovanom tovare a údaje uvedené kupujúcim pri uplatnení reklamácii,
4.	Na účely riešenia poistných udalostí okrem údajov poskytovaných zákazníkom pri uzatvorení kúpnej zmluvy (a) aj údaje o poistenom tovare a údaje uvedené zákazníkom pri oznámení poistnej udalosti.
5.	Na účely registrácie (dobrovoľná registrácia) na našej stránke nasledovné osobné údaje prihláseného užívateľa: meno, priezvisko, telefónne číslo, e-mailová adresa, adresa a história objednávok prihláseného užívateľa.
6.	Na účely riešenia sťažností zákazníkov nasledovné osobné údaje: meno, priezvisko, údaje uvedené v sťažnosti a v závislosti od toho akým spôsobom zákazník sťažnosť podal aj jeho adresu, telefónne číslo alebo e-mailovú adresu.
7.	Na účely uplatňovania nárokov Prevádzkovateľa – Predajcu nasledovné údaje: údaje uvedené v zmluvách so zákazníkmi (kupujúcimi) a dodávateľmi, údaje uvedené v reklamáciách, údaje potrebné na podanie žaloby Prevádzkovateľom – Predajcom, údaje uvedené v žalobe proti Prevádzkovateľovi – Predajcovi , údaje uvedené v záznamoch o krádežiach, údaje vedené v účtovníctve a iné údaje potrebné v súvislosti s prípadným uplatňovaním nárokov alebo hájením záujmov Prevádzkovateľa – Predajcu.
8.	Na účely informovania spotrebiteľa zo strany Prevádzkovateľa – Predajcu v prípade zistenia rizika nebezpečnosti výrobku nasledovné údaje dobrovoľne poskytnuté spotrebiteľom do záručného listu pri osobnom odbere výrobku: meno, priezvisko, telefónne číslo, e-mailová adresa a adresa. V prípade objednania výrobku prostredníctvom e-shopu a možnosti zaslania tohto výrobku priamo spotrebiteľovi nasledovné údaje dobrovoľne poskytnuté spotrebiteľom pri objednávaní tovaru uvedené v záručnom liste: meno, priezvisko, telefónne číslo, e-mailová adresa a adresa.
III. PRÁVNY ZÁKLAD PRE SPRACÚVANIE OSOBNÝCH ÚDAJOV
1.	Právnym základom spracúvania osobných údajov kupujúceho v prípadoch uvedených v bode 2 písm. a), t.j. pri uzatváraní kúpnej zmluvy a pri plnení kúpnej zmluvy je § 13 odsek 1 písm. b) zákona č. 18/2018 Zb. o ochrane osobných údajov a o zmene a doplnení niektorých zákonov (ďalej len „ZOOÚ“) a článok 6 odsek 1 písm. b) Nariadenia o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „Nariadenie GDPR“).
2.	Právnym základom spracúvania osobných údajov kupujúceho v prípade uvedenom v bode 2 písm. b), t.j. pri vybavovaní reklamácii je § 13 odsek 1 písm. c) ZOOÚ a článok 6 odsek 1 písm. c) Nariadenia GDPR.
3.	Právnym základom spracúvania osobných údajov kupujúceho v prípade uvedenom v bode 2 písm. c), t.j. pri riešení poistných udalostí je § 13 odsek 1 písm. c) ZOOÚ a článok 6 odsek 1 písm. b) Nariadenia GDPR.
4.	Právnym základom spracúvania osobných údajov kupujúceho v prípade uvedenom v bode 2 písm. d), t.j. pri dobrovoľnej registrácii je § 13 odsek 1 písm. a) ZOOÚ a článok 6 odsek 1 písm. a) Nariadenia GDPR. Kupujúci vyjadril súhlas so spracúvaním svojich osobných údajov na účel registrácie / prihlásenia sa.
5.	Právnym základom spracúvania osobných údajov kupujúceho v prípade uvedenom v bode 2 písm. e) je § 13 odsek 1 písm. b) ZOOÚ a článok 6 ods. 1 písm. b) Nariadenia GDPR. Spracúvanie osobných údajov Prevádzkovateľom – Predajcom je nevyhnutné na vyriešenie sťažnosti zákazníka.
6.	Právnym základom spracúvania osobných údajov kupujúceho v prípade uvedenom v bode 2 písm. f) je § 13 odsek 1 písm. f) ZOOÚ a článok 6 ods. 1 písm. f) Nariadenia GDPR. Spracúvanie osobných údajov Prevádzkovateľom -Predajcom je nevyhnutné na účely oprávnených záujmov Prevádzkovateľa – Predajcu. Oprávneným záujmom Prevádzkovateľa – Predajcu je pritom ochrana jej majetku ako aj ochrana proti neodôvodnenému uplatňovaniu nárokov voči Prevádzkovateľovi – Predajcovi.
7.	Právnym základom spracúvania osobných údajov v prípade uvedenom v bode 2 písm. g) je súhlas spotrebiteľa so spracúvaním osobných údajov v súlade s článkom 6 ods. 1 písm. a) Nariadenia o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „Nariadenie GDPR“). Oprávneným záujmom Prevádzkovateľa – Predajcu je v prípade zistenia rizika nebezpečnosti výrobku ochrana života, zdravia a majetku spotrebiteľa a predchádzanie vzniku škôd na živote, zdraví a majetku.
IV. SUBJEKTY KTORÉ MAJÚ PRÍSTUP K VAŠIM OSOBNÝM ÚDAJOM
Na zaistenie plnení spojených s uzavretím kúpnej zmluvy a poskytovanie služieb pre Vás, našich zákazníkov (kupujúcich), v čo najlepšej kvalite a dostupnosti poskytujeme Vaše osobné údaje v nevyhnutnom rozsahu aj tretím subjektom. Ide o poskytovateľa IT služieb, doručovateľské firmy, ktoré využívame na doručenie Vami kúpeného tovaru, prípadné ďalšie osoby, ktorým v súvislosti s konkrétnym účelom spracúvania Vašich osobných údajov v súlade s príslušnými právnymi predpismi v nevyhnutnom rozsahu poskytneme.
•	NajReklama s.r.o., Húskova 31, 040 23 Košice, IČO: 45 289 298, registrácia na Okresnom súde Košice I, Vložka číslo:36272/V, ako sprostredkovateľ, poskytovateľ IT služieb
•	LemonCreative s.r.o. sídlo Moyzesova 22, 040 01 Košice, IČO: 36 832 685, registrácia na Okresnom súde Košice I, Vložka číslo:20400/V, ako sprostredkovateľ, poskytovateľ IT služieb
•	Kuriérska alebo prepravná spoločnosť, ktorá zabezpečuje dodanie tovaru spotrebiteľovi. Osobné údaje sú poskytované kuriérskej alebo prepravnej spoločnosti len v prípade využitia služieb spojených s dodávkou tovaru koncovému zákazníkovi – spotrebiteľovi.
•	ďalší možní príjemcovia: súdy, orgány verejnej správy, právni zástupcovia, daňoví poradcovia a iní odborní poradcovia ako prevádzkovatelia, v prípadoch keď poskytnutie osobných údajov týmto príjemcom bude nevyhnutné na splnenie účelu uvedeného v článku 2 písm. d).
V. DOBA UCHOVÁVANIA VAŠICH OSOBNÝCH ÚDAJOV
V prípade ak ste prihlásený užívateľ, Vaše osobné údaje spracúvame od Vášho prihlásenia sa (zaregistrovania sa) na našej stránke do odvolania súhlasuso spracovaním Vašich osobných údajov (zrušenia registrácie).
V ostatných prípadoch spracúvania Vašich osobných údajov uvedených v článku 2 účely uvedené v písmenách b), c), e) a f) Vami poskytnuté osobné údaje spracúvame najneskôr dovtedy, kým je to potrebné na účel, na ktorý sa osobné údaje spracúvajú.
VI. PRÁVA V SÚVISLOSTI SO SPRACÚVANÍM OSOBNÝCH ÚDAJOV
1.	V súvislosti so spracúvaním Vašich osobných údajov (kupujúceho) máte rôzne práva, ktoré si môžete uplatniť:
•	písomne zaslaním listu na našu adresu uvedenú v bode 1
•	mailom na našej mailovej adrese uvedenej v bode 1
•	telefonicky na telefónnom čísle uvedenom v bode 1
2.	Kupujúci má právo kedykoľvek– písomne alebo mailom požadovať informácie a prístup k svojim spracúvaným osobným údajom.
3.	Kupujúci má právo namietať proti spracúvaniu osobných údajov v prípadoch a za podmienok uvedených v § 27 ZOOÚ. My, Prevádzkovateľ – Predajca nevykonávame priamy marketing ani profilovanie.
4.	Kupujúci, ktorého osobné údaje spracúva Prevádzkovateľ – Predajca na základe súhlasu Kupujúceho so spracovaním jeho osobných údajov, môže tento svoj súhlas kedykoľvek odvolať.
5.	Kupujúci má voči Prevádzkovateľovi – Predajcovi aj tieto práva:
•	právo na opravu nepresných alebo neúplných osobných údajov,
•	právo na výmaz osobných údajov,
•	právo na obmedzenie spracúvania osobných údajov,
•	právo na uplatnenie námietky proti profilovaniu a automatizovanému rozhodovaniu,
•	právo na prenosnosť údajov.
6.	Kupujúci ma právo tiež podať sťažnosť dozornému orgánu, ktorým je Úrad na ochranu osobných údajov, Hraničná 12, 820 07 Bratislava 27, Slovenská republika
VII. SÚHLAS SO SPRACÚVANÍM OSOBNÝCH ÚDAJOV A POTVRDENIE VEKU PRI ZAREGISTROVANÍ SA UŽÍVATEĽA
Bližšie informácie o spracúvaní osobných údajov nájdete v bode 2.

References: § 13
 § 13
 § 13
 § 13
 § 13
 § 13
 § 27